वाईएसआर कांग्रेस ने कांग्रेस पार्टी सहित अन्‍य विपक्षी पार्टियों की दुविधा बढ़ा दी है। विपक्ष चाहता है कि पंजाब नेशनल बैंक के घोटाले पर सरकार को संसद में घेरा जाए। यदि इस अविश्‍वास प्रस्‍ताव पर विपक्ष एकजुट हो जाता है तो इसका कोई खास फायदा नजर नहीं आता। उल्‍टा पीएनबी घोटाला वाला मामला जरूर दब जाएगा। ऐसे में कांग्रेस सहित अन्‍य विपक्षी पार्टियां दुविधा में हैं कि वे एक क्षेत्रीय मुद्दे पर सरकार को घेरें या फिर एक राष्‍ट्रीय मुद्दे पर सरकार के नाक में दम करें। फिलहाल हालत ये है कि टीडीपी के अलावा और कोई विपक्षी पार्टी साथ आती है तो उन्‍हें भी मजबूरी में इस मुद्दे पर समर्थन करना ही होगा।